Az EGT-Vegyesbizottság 146/1999 határozata

(1999. november 5.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét az 1998. július 14-i 64/98 EGT-vegyesbizottsági határozat [1] módosította.

(2) A műszaki szabványok és szabályok terén történő információszolgáltatási eljárás megállapításáról szóló, 1998. június 22-i, 98/34/EK európai parlamenti és tanácsi irányelvet [2], amely hatályon kívül helyezi a 83/189/EGK irányelvet [3] és annak későbbi módosításait, be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás II. melléklete XIX. fejezete 1. pontjának (83/189/EGK tanácsi irányelv) szövege helyébe a következő szöveg lép:

"398 L 0034: Az Európai Parlament és a Tanács 1998. június 22-i 98/34/EK irányelve a műszaki szabványok és szabályok terén történő információszolgáltatási eljárás megállapításáról (HL L 204., 1998.7.21., 37. o.).

Az irányelv rendelkezéseit e megállapodás alkalmazásában a következő kiigazításokkal kell alkalmazni:

a) A 1. cikk (2) bekezdésének második albekezdése helyébe a következő szöveg lép:

"A "műszaki leírás" kifejezés a Szerződés 38. cikkének (1) bekezdése alapján mezőgazdasági termékekkel kapcsolatosan használt gyártási módszerekre és eljárásokra, emberi és állati fogyasztásra szánt termékekre, valamint a 65/65/EGK irányelv (a Megállapodás II. melléklete XIII. fejezetének 1. pontja) 1. cikkében meghatározott gyógyszerekre, illetve más termékekre vonatkozó gyártási módszerekre és eljárásokra is kiterjed, ha ezek hatással vannak a termék tulajdonságaira."

b) A 8. cikk (1) bekezdésének első albekezdése a következő szöveggel egészül ki:

"A bejelentett műszakiszabály-tervezet teljes szövegének egy példányát eredeti nyelven, valamint az Európai Közösség egyik hivatalos nyelvén teljes fordításban rendelkezésre kell bocsátani."

c) A 8. cikk (1) bekezdésének negyedik albekezdése a következő szöveggel egészül ki:

"A Közösség egyrészről, és az EFTA Felügyeleti Hatóság, vagy az EFTA Felügyeleti Hatóságon keresztül az EFTA-államok másrészről, további információt kérhetnek a bejelentett műszakiszabály-tervezetről."

d) A 8. cikk (2) bekezdése a következő szöveggel egészül ki:

"Az EFTA-államok észrevételeit az EFTA Felügyeleti Hatóság egységes összehangolt közleményben továbbítja az Európai Bizottság felé és a közösségi észrevételeket a Bizottság továbbítja az EFTA Felügyeleti Hatóság felé. A Szerzõdõ Felek, a saját belsõ rendszereik szabályainak megfelelõen kért hat hónapos szünetelésrõl hasonló módon tájékoztatják egymást."

e) A 9. cikk helyébe a következő szöveg lép:

"Az EU-tagállamok és az EFTA államok illetékes hatóságai három hónappal elhalasztják a műszakiszabály-tervezetek elfogadását, attól az idõponttól számítva, amikor a szabálytervezet szövegét megkapják

- az Európai Bizottságtól, a közösségi tagállamok által bejelentett tervezetek esetén,

- az EFTA Felügyeleti Hatóságtól, az EFTA államok által bejelentett tervezetek esetén.

Az említett szünetelési időszak azonban nem vonatkozik azokra az esetekre, amikor a közegészségügy és közbiztonság, az állatok és növények egészségének és életének védelmének sürgősségére tekintettel az illetékes hatóságok kötelesek nagyon rövid határidőn belül olyan műszaki szabályokat előkészíteni, amelyek foganatosítása és bevezetése haladéktalanul, bármiféle konzultáció nélkül megtörténhet. A foganatosított intézkedések sürgősségének indokait meg kell adni. A sürgős intézkedésekről szóló megfelelően részletes és világos indoklásban különös hangsúlyt kell fektetni az érintett hatóságok által észlelt veszély váratlan és súlyos jellegére és a helyzet orvoslására szolgáló azonnali beavatkozás szükségességére."

f) A II. melléklet a következőkkel egészül ki:

"IZLAND

STRI

Staðlaráð Íslands

LIECHTENSTEIN

TPMN

Liechtensteinische Technische Prüf-, Mess- und Normenstelle

NORVÉGIA

NSF

Norges Standardiseringsforbund

NEK

Norsk Elektroteknisk Komite

PT

Post- og teletilsynet".

g) az irányelv alkalmazásában a következő közlemények elektronikus úton történő átadása szükséges:

1) értesítések. Az értesítéseket a teljes szöveg átadása előtt, vagy azzal egyidejűleg lehet megküldeni;

2) a szövegtervezet kézhezvételének igazolása, amelyben, többek között megadják az egyes rendszerek szabályainak megfelelően meghatározott szünetelési időszak végét;

3) kiegészítő információk iránti kérelmek;

4) a kiegészítő információk iránti kérelemre adott válaszok;

5) észrevételek;

6) eseti ülés iránti kérelmek;

7) eseti ülés iránti kérelmekre adott válaszok;

8) végleges szövegváltozat iránti kérelmek;

9) hat-hónapos szünetelésről szóló információk;

a következő közleményeket, egyelőre hagyományos postai úton lehet megküldeni, de az elektronikus úton történő átadás ajánlott:

10) a bejelentett tervezet teljes szövege;

11) alapvető jogi aktusok és szabályozó rendelkezések;

12) a végleges szöveg.

h) A közleményekre vonatkozó közigazgatási megállapodásokat a Szerződő Felek közösen elfogadják."

2. cikk

A 98/34/EK európai parlamenti és tanácsi irányelv izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

3. cikk

Ez a határozat 1999. november 6-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. november 5-én.

az EGT-Vegyesbizottság részéről

az elnök

N. v. Liechtenstein

[1] HL L 100., 1999.4.15., 52. o.

[2] HL L 204., 1998.7.21., 37. o.

[3] HL L 109., 1983.4.26., 8. o.

--------------------------------------------------